Кнез Рака Тешић, ко-министар (попечитељ) просвете (од 1822), обор-кнез ваљевске нахије и кнез колубарске кнежине ваљевске нахије (од 1815), буљукбаша (до 1815), рођен је у Мионици 1773. Од дванаесте године осам година живео је у Сарајеву где је учио сарачки занат. После је био буљукбаша код Грбовића. Учествовао је у Првом српском устанку и у Другом устанку. Након тога старешина над 10 села. После Грбовића, 1815. постао је кнез колубарске кнежине ваљевске нахије и обор-кнез ваљевске нахије.